ଖରା ମାସରେ ହେଉଥିବା ଏହି ଚାଷ ଜିଲ୍ଲାର ଚାଷୀମାନଙ୍କୁ ଆର୍ଥିକ ସ୍ୱାବଲମ୍ବୀ କରାଇଥାଏ । କିନ୍ତୁ ଲକ୍ ଡାଉନ୍ କାରଣରୁ ଆଖୁ ବ୍ୟବସାୟରେ ଯଥେଷ୍ଟ କ୍ଷତି ପହଞ୍ଚିଛି ।
ଗରଦପୁର ଅଞ୍ଚଳର ଆଖୁ ଚାଷୀ ଜଗନ୍ନାଥ ପ୍ରଧାନ କହିଛନ୍ତି ଗାଁର ଆଖୁ ମିଲ୍ ର ଦୂରତା ଢେର ଅଧିକ ଥିବା ବେଳେ ଚାଷୀମାନେ ଆଖୁ ଅମଳ ପରେ କିପରି ଚିନି କଲରେ ପହଞ୍ଚିିବେ ସେ ନେଇ ଚିନ୍ତା ପ୍ରକାଶ କରିଛନ୍ତି ।
ଗୋଟିଏ ପଟେ ଲକ୍ ଡାଉନ୍ ପାଇଁ ଯାନବାହାନ ଚଳାଚଳ ବନ୍ଦ ହୋଇ ପଡ଼ିଥିବା ବେଳେ ଏହା ପାଖାପାଖି ୩୦ ହଜାର ଆଖୁ ଚାଷୀଙ୍କ ଜୀବନଜୀବିକାକୁ ପ୍ରଭାବିତ କରିଛି ।
ମାର୍କେଟ୍ ବନ୍ଦ ହେବା କାରଣରୁ ଆଜିକୁ ୨୪ ଦିନ ହେଲାଣି ଆଖି ଚାଷୀମାନଙ୍କଠାରୁ କୌଣସି ବ୍ୟବସାୟୀ ଆଖୁ ନେଇ ପାରୁନାହାନ୍ତି ।
ଫଳରେ ଏହା ଅନ୍ୟ ରାଜ୍ୟକୁ ଓ ରାଜ୍ୟ ଭିତରେ ଅନ୍ୟ ଜିଲ୍ଲାକୁ ଯାଇ ପାରୁନାହିଁ ।
ପ୍ରତିବର୍ଷ ଖରା ମାସରେ ଆଖୁର ରପ୍ତାନୀ ଯଥେଷ୍ଟ ବେଶୀ ଥାଏ । ସାଧାରଣତଃ ଏହି ସମୟରେ ବ୍ୟବସାୟୀ ଓ ଚିନି କଳ ଗୁଡ଼ିକ ଚାଷୀମାନଙ୍କଠାରୁ ଆଖୁ କିଣିବା ଆରମ୍ଭ କରି ଦେଇଥାନ୍ତି ।
ହେଲେ ଲକ୍ ଡାଉନ୍ ଯୋଗୁଁ ଏବେ ସ୍ଥାନୀୟ ଅଞ୍ଚଳରେ ଆଖୁ ବ୍ୟବସାୟୀ ତଥା ଆଖୁ ରପ୍ତାନୀ ଏକ ସମସ୍ୟା ଭାବେ ଉଭା ହୋଇଛି ।
ଜିଲ୍ଲା କୃଷକ ସଭା ୟୁନିଟର ସଭାପତି ଉମେଶ ଚନ୍ଦ୍ର ସିଂ କହିଛନ୍ତି ଯଦି ଆଖୁ ଚାଷୀମାନେ ଶୀଘ୍ର ଆଖୁ ବିକ୍ରି ନ କରି ପାରିବେ ଓ ଏସବୁର ରପ୍ତାନୀ ହୋଇ ନପାରିବ ତେବେ ଆଖୁ ସବୁ ଶୁଖିଯିବ । ଯାହାକି ଆମ ଚାଷୀଙ୍କୁ ଢେର କ୍ଷତି ପହଞ୍ଚାଇବ ।
ସେ ଆହୁରି ମଧ୍ୟ କହିଛନ୍ତି ଚିନି କଳ ସବୁ ତୁରନ୍ତ ଖୋଲି ଆଖୁ ପେଡ଼ା ଆରମ୍ଭ କରାଯିବା ଦରକାର । ଏଥିପାଇଁ ଆମେ ନିକଟରେ କୃଷିମନ୍ତ୍ରୀଙ୍କୁ ଚିଠି ଲେଖିଛୁ ।
ଜିଲ୍ଲାରେ ବନ୍ଦଥିବା ମିଲ୍ ଗୁଡ଼ିକୁ ଚାଷୁ କରିବାକୁ ଓ ଆଖୁ ରପ୍ତାନୀ କିପରି ସହଜରେ କରାଯାଇ ପାରିବ ସେ ଦିଗରେ ଦୃଷ୍ଟି ଦେବାକୁ ଅନୁରୋଧ କରିଛୁ ।
ଲକ୍ ଡାଉନ୍କୁ ଆଜି ୨୪ ଦିନ ପୂରିବାକୁ ବସିଥିବା ବେଳେ ଜିଲ୍ଲାର ମାର୍ଶାଘାଇ, ଗରଦପୁର, ଡେରାବିଶ, ରାଜକନିକା, ରାଜନଗର ଏବଂ ମହାକାଳପଡ଼ା ବ୍ଲକ୍ର ଆଖୁଚାଷୀମାନଙ୍କଠାରେ ସମାନ ପରିସ୍ଥିତି ଦେଖା ଦେଇଛି ।
ଜଗନ୍ନାଥପୁର ଗାଁର ଶରତ ରାଉତ କହିଛନ୍ତି ଆମ ଆଖୁ ଚାଷୀମାନଙ୍କ ପାଇଁ ଖୁବ୍ କଷ୍ଟକର ସମୟ ଆସିଛି ।
ଲକ୍ ଡାଉନ୍ ପାଇଁ ଏହାର ବିକ୍ରିବଟା ସମ୍ଭବ ହୋଇ ପାରୁନି । ତେଣୁ ସରକାର ଆଖୁ ବ୍ୟବସାୟୀମାନଙ୍କୁ ଚାଷୀର ଘରୁ ଆସି ଆଖୁ ନେଇଯିବାକୁ ସରକାର ଅନୁମତି ଦିଅନ୍ତୁ ।
ଅନେକ ଆଖୁ ଚାଷୀ ବ୍ୟବସାୟୀ ଓ ଚିନି କଳ ମାଲିକମାନଙ୍କ ଠାରୁ ଆଗୁଆ ଋଣ ନେଇ ଚାଷ କରିଥିବା ବେଳେ ଏବେ ଆଖୁର ବିକ୍ରିବଟା ନ ହେବା ଚାଷୀଙ୍କୁ ଚିନ୍ତାରେ ପକାଇଛି ।
ଏ ବାବଦରେ ଆଖୁ ବ୍ୟବସାୟୀ ଅରକ୍ଷିତ ବେହେରା କହିଛନ୍ତି ଲକ୍ ଡାଉନ୍ ପାଇଁ ଚାଷୀମାନଙ୍କଠାରୁ ଆଖୁ ଆଣିବା ସମ୍ଭବ ହୋଇ ପାରୁନି ।
ଅନେକ ଗାଁରେ କରୋନା ଭୟରେ ବ୍ୟାରିକେଡ ଲଗାଯାଇଥିବାରୁ ଚାଷୀମାନଙ୍କ ପାଖକୁ ଯିବା ମଧ୍ୟ ସମ୍ଭବ ହୋଇ ପାରୁନି । ତେଣୁ ଆମେ ଇଚ୍ଛା କରି ମଧ୍ୟ ଆଖୁ ସଂଗ୍ରହ କରିପାରୁନୁ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
